Koolstof-kranksin | Dion se gedagtes
Die nuwe intrekkers »
September 15, 2010 by Dion Planttyd het alweer aangebreek tesame met die geleentheid om ons koolstof voetspoor te vergroot. Ek wil in… wat was dit? VERGROOT? Maar natuurlik! Hoekom nie? Dis die beste ding wat ons vir onsself en die planeet wat ons tuiste is kan doen.
Maar wat van “Global Warming” en groener lewe, vra jy. Ek betwis nie dat aardsverhitting plaasgevind het tot 1995-8 nie, maar vandaar het die aarde begin verkoel. Die aarde gaan deur hierdie siklusse so reëlmatig soos klokslag, en ons gaan nou ‘n baie lang verkoelingstydperk in.
Maar termometers vertel ‘n ander storie, probeer jy weer. O, dis ‘n maklike een – termometers regoor die wêreld is langs stede in die veld geplaas, en uiteindelik het daardie stede ontwikkel totdat dieselfde instrumente op ‘n teerblad in ‘n parkeerterrein gestaan het, so natuurlik sal hulle verhitting aandui. Maar sateliet-data wys dieselfde, sê jy. O, het jy nie die memo gekry nie? Dit is onlangs ontbloot dat, toe sateliet-data (wat baie akkurater is) die teenoorgestelde gewys het, was dit skelm aangepas om by die thermometer-data in te pas. Slim, nê?
Maar die ys by die pole is besig om te smelt en die ysberge kalf, gil jy amper histeries. Dis moontlik, maar koolstof in die atmosfeer is nie verantwoordelik daarvoor nie, die son en onderwater vulkane is wel. Vulkaniese aktiwiteit het in die afgelope decade oor die 400% toegeneem. Probeer die volgende: gooi ‘n spul ysblokkies in ‘n groot bak en sit dit in vol son en 30°C temperature buite. Langs dit sit jy ‘n soortgelyke bak y sneer, maar maak dit nou vol met water wat verhit is tot 30°C. Sien? Dis onmoontlik vir die lug wat glo so vol koolstof is om dieselfde tempo van smelting teweeg te bring. O, buitendien, ysberge kalf net wanneer hulle groei, halloooo?
Goed, en wat van die seevlakke wat besig is om te styg? Hmm, wil jy vir my in dieselfde asem probeer wysmaak dat as daar aardsverwarming plaasvind en die oseane verhit, wat sal veroorsaak dat meer water verdamp, dat die seevlakke nog steeds gaan styg? Komaan!
Ek het vergeet van die oseane wat suur raak a.g.v. koolstof en skadelik is teenoor koraal en skulpdiere, roep jy selfvoldaan uit. Wil jy vir my sê dat die hoeveelheid mense op die aarbol enigsins ‘n verskil kan maak met koolstof aan iets so groot soos die oseane? Die oseane se Ph is 8.1, so ons waters het ‘n hoë buffervermoë; dit kan die bietjie koolstof wat die mensdom produseer met gemak absorber en omskakel in kalsium karbonaat en kalksteen. Ons het eintlik ‘n tekort aan koolstof-dioksied in die lug – in die tye van die groot reptiele was die hoeveelheid van die sogenaamde skadelike gas 5 maal hoër, en in tye voor hulle sowat 20 maal hoër en kyk hoe het alles floreer. Miskien het die neandertals kool-kragstasies gehad?
Maar die “science is settled”, eindig jy. Hoekom is die hele koolstof-wat-verhitting-veroorsaak-teorie dan gebasseer op die projeksies van ‘n rekenaarmodel wat gevoer is met gemanipuleerde data en gerieflik nie ver genoeg in tyd terugkyk om natuurlike siklusse raak te sien nie? En as daar nie meer koolstof-dioksied in die wêreld is nie en al die plante is dood as gevolg daarvan, wat gaan daardie slim wetenskaplikes volgende aanspreek om biljoene vir navorsing en gatsakke in te vorder? Waterstof – die voorstaandere “greenhouse gas”? Ja, kom ons maak die wêreld se water minder. Te moer met Afrika en droogtes… Almal kan kriemsouda drink!
Kom ons doen eerder iets regtig positief en “groen” vir die natuur en bekamp besoedeling, van die lug, die grond en die see. Kom ons hou op om die oseane leeg te vis en vol riool te pomp. Kom ons hou op om die grond te deurweek met chemikalië en gifstowwe. Kom ons plant meer. Kom ons kry die koolstof-hoeveelheid goed op, dan sal die plante beter groei, oeste groter wees, hongersnood minder wees en onthou, ‘n plant wat meer koolstof inkry gebruik minder water.
op September 15, 2010 at 1:21 nm | Reply oggend son
Gee jy my darem nou baie stof tot nadenke!😈
op September 15, 2010 at 1:29 nm | Reply Dion
Goed so.🙂 Ek was aan die begin ook maar skepties, totdat sekere dinge net vir my in plek begin val het. Nou is daar eintlik so baie wat die anti-koolstof groep beweer wat net nie sin maak nie. Op die ou einde is dit weer net geld, politiek en die misbruik maak van die oningeligte betalende mense op straat.
op September 15, 2010 at 1:55 nm | Reply Xena Phoenix
EK hoor Maandag ‘n advertensie hoe ons Maandae nie vleis moet eet nie vir die carbon footprint. WDH
Ek hou van jou laaste paragraaf. Bewaring is nie meer opsioneel nie. Ons moet nou optree om iets in die toekoms te kan wys.
op September 15, 2010 at 3:34 nm | Reply Dion
😆 Ek wil sien hoe hulle ‘n geen-vleis-dag op alewig-braaiende Suid Afrikaners wil toepas… Een van die dae gaan hulle dalk nog ‘n wet inbring wat ons verbied om met hout te braai, want die rook bevat koolstof. Arme koolstof word ook vir als blameer, behalwe om plante beter te laat groei!
op September 15, 2010 at 3:42 nm Xena Phoenix
As ek reg kan onthou, is daar iewers so ‘n wet. Een of ander stad in SA waar hulle houtvure verban het. Of was dit dalk nou wou verban.
op September 16, 2010 at 6:15 vm | Reply ekisanna
Kan ek enetjie byvoeg by jou laaste paragraaf asseblief. Kom ons hou op aanteel soos hase! op September 16, 2010 at 8:58 vm | Reply Dion
Jy slaan daai spyker so règ op sy kop! Ek dink dit is die kern van die saak.